armvectores/hy_wikipedia_2023 huggingface dataset:
Տիերա Սկուբի

Տիերա Սկուբի (անգլ.՝ Tiera Skovbye (/ˈskoʊbi/), մայիսի 6, 1995(1995-05-06), Վանկուվեր, Մետրո Վանկուվեր, Բրիտանական Կոլումբիա, Կանադա), կանադացի դերասանուհի, առավել հայտնի է դարձել «Ռիվերդեյլ» ամերիկյան հեռուստասերիալում Փոլլի Կուպեռի և «Մի անգամ հեքիաթում» սերիալում Ռոբինի դերերից հետո։


== Կենսագրություն ==
Տիերան ծնվել է Կանադայի Վանկուվեր քաղաքում։ Փոքր քույրը՝ Ալիսան, նույնպես դերասանուհի է։ Տիերան իր դերասանական գործունեությունը սկսել է 2005 թվականին, ինչից հետո Ռիվերդեյլ հեռուստասերիալում ստանում է Փոլի Կուպերի դերը։ Ստանում է նաև «Մի անգամ հեքիաթում» սերիալում Ռոբին Հուդի և Զելենայի դուստր Ռոբինի դերը։


== Անձնական կյանք ==
2017 թվականի օգոստոսի 14-ին Տիերան հայտարարոել է իր և Ջեյմս Փարկերի նշանադրության մասին։


== Ֆիլմագրություն ==


== Ծանոթագրություններ ==
Կուուռա (այլ կիրառումներ)

Կուուռա անունը կամ տերմինը կարող է վերաբերել հետևյալ հոդվածներին․

Կուուռա - գյուղ Էստոնիայի Վիռու-Նիգուլա շրջանի կազմում։
Կուուռա - գյուղ Էստոնիայի Հաանյա շրջանի կազմում։
Հյու Գրանտ

Հյու Գրանտ (անգլ.՝ Hugh Grant, իրական անունը՝ Հյու Ջոն Մունգո Գրանտ (անգլ.՝ Hugh John Mungo Grant), սեպտեմբերի 9, 1960(1960-09-09)[…], Charing Cross Hospital, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), բրիտանացի դերասան։ Հիմնականում նկարահանվում է կատակերգություններում և մելոդրամաներում։ Դերասանը հայտնի է իր սրտակերի ամպլուայով՝ ինչպես կյանքում, այնպես էլ կինոյում։ Նրա մասնակցությամբ հայտնի ֆիլմերից են «Չորս հարսանիք և մեկ թաղում» (1994), «Բանականությունը և զգացմունքը» (1995), «Նոթինգ Հիլ» (1999), «Բրիջիթ Ջոնսի օրագիրը» (2001) և «Իրական սեր» (2003) ֆիլմերը։


== Ֆիլմագրություն ==


=== Դերակատարումներ ===


== Ծանոթագրություններ ==
Շտեմարան (այլ կիրառումներ)

Շտեմարան, կարող է վերաբերել՝

Շտեմարան - ամբար, պահեստ, շինություն՝ հացահատիկի, ալյուրի և այլ մթերքների պահպանման համար
Շտեմարան - հանդես, լույս է տեսել 1821-1823 թվականներին
Սիմոն Պապոյան

Սիմոն Ավետիքի Պապոյան (հունվարի 6, 1925(1925-01-06), Աշտարակ, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - հուլիսի 24, 2003(2003-07-24), Երևան, Հայաստան), հայ ճառագայթաբան-ուռուցքաբան։ Բժշկական գիտությունների դոկտոր (1961), պրոֆեսոր (1962): ՀԽՍՀ գիտության վաստակավոր գործիչ (1968): ՌԴ ԲԳԱ ակադեմիկոս (1999):


== Կենսագրություն ==
Սիմոն Պապոյանը ծնվել է 1925 թվականի հունվարի 6-ին, Աշտարակ քաղաքում։ 1946 թվականին ավարտել է Երևանի բժշկական ինստիտուտը։ 1961-1970 թվականներին եղել է Երևանի բժշկական ճառագայթաբանության ինստիտուտի տնօրեն, 1970-1995 թվականներին՝ ճառագայթային անվտանգության լաբորատորիայի վարիչ, 1997 թվականից՝ ճառագայթային ախտորոշման մեթոդական կենտրոնի խորհրդական։ Զբաղվել է ճառագայթաակտիվ և անդրամանուշակագույն ճառագայթների ուռուցքածին հատկությունների, ուռուցքների դեղաբուժության հարցերով։


== Անդամակցություն ==
Համաշխարհային ուռուցքաբանության գիտական ընկերության անդամ (1963-1995)
ՀՀ առողջապահության նախարարության գլխավոր ճառագայթաբան (1965-1995)
ՀՀ ԳԱԱ ճառագայթակենսաբանական գիտության խորհրդի նախագահ (1970-1995)
ԽՍՀՄ ԳԱ ճառագայթաբանների գիտական ընկերության վարչության անդամ (1970-1995)


== Երկեր ==
Կյանքը երկաթյա վարագույրից այն կողմ, Երևան, 2002։
Химиотерапия опухолевых заболеваний у детей / Л. А. Дурнов, С. А. Папоян, Всесоюз. онколог. науч. центр АМН СССР, Ин-т рентгенологии и онкологии им. В. А. Фанарджяна. Ереван, Изд-во АН Арм ССР, 1983.
Химиотерапия злокачественных опухолей / Л. Ф. Ларионов, С. А. Папоян. Ереван, Айастан, 1976.
Роль системы гиалуронидаза-гиалуроновая кислота в инфекционной патологии и в развитии инфекционных осложнений лучевой болезни / М. И. Алавердян, С. А. Папоян. Ереван, Изд-во АН Арм ССР, 1968.
Биологическая система гиалуронидаза-гиалуроновая кислота и ее роль в патогенезе лучевой болезни / С. А. Папоян, М. И. Алавердян. Ереван, Изд-во АН Арм ССР, 1965.
Фторалкиламины и перспективы их применения в терапии опухолей / С. А. Папоян, АН АрмССР, Ин-т рентген. и онкологии. Ереван, Изд-во АН Арм ССР, 1961.


== Ծանոթագրություններ ==
Թեոդորոս Բ Կիլիկեցի

Թեոդորոս Բ Կիլիկեցի (անհայտ - 1392), Ամենայն Հայոց կաթողիկոս 1382 թվականից։ Հաջորդել է Պողոս Ա Սսեցուն։ Ծննդյան թիվն ու կոնկրետ վայրն անհայտ են, հայտնի է, որ ծնվել է Կիլիկիայում։ Մահացել է 1392 թվականին Սիս քաղաքում։
Եղել է Սսի կաթողիկոսական աթոռի ամենաազդեցիկ միաբաններից։ Պողոս Ա Սսեցու գերեվարության շրջանում վարել է կաթողիկոսարանի գործերը։ 1382 թվականին կաթողիկոս է ընտրվել Կոստանդին Կիլիկեցի իշխանի հավանությամբ, այնուհետև վայելել է նաև Սսի ամիրայի աջակցությունը։ Պայքար է մղել Կիլիկիայում բուռն գործունեություն ծավալող կաթոլիկական միսիաների դեմ։ Մայր Աթոռից հեռացրել է լատին և լատինամետ հոգևորականներին։ 1392 թվականին սպանվել է Սսի նոր ամիրա Օմարի կարգադրությամբ։ Կաթողիկոսական գահին Թեոդորոս Բ Կիլիկեցուն հաջորդել է Կարապետ Ա Կեղեցին։
Միխալչա

Միխալչա (ուկրաիներեն՝ Михальча), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Միխալչա գյուղում բնակվում էր 2 245 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարոու շրջան (Ջորջիա)

Բարոու շրջան (անգլ.՝ Barrow County), ԱՄՆ Ջորջիա նահանգի 159 վարչական միավորներից մեկը։ ԱՄՆ վիճակագրության բյուրոյի տվյալներով 2000 թվականի դրությամբ բնակչությունը կազմում էր 46 144 մարդ, իսկ 2010 թվականին՝ 69 367 մարդ : Շրջկենտրոնն է Ուինդեր բնակավայրը։


== Պատմություն ==
Բարոու շրջանը կազմավորվել է 1914 թվականի հուլիսի 7-ին։


== Աշխարհագրություն ==
ԱՄՆ վիճակագրության բյուրոյի տվյալներով շրջանը զբաղեցնում է 420 կմ² տարածք, որոնցից 410 կմ²-ն զբաղեցնում է ցամաքը, իսկ մնացյալ 6,7 կմ²-ն կամ 1,6 %-ը՝ ջրային տարածքները։


=== Հարևան շրջաններ ===
Հոլ շրջան (հյուսիս)
Քլարկ շրջան (արևելք)
Ջեքսոն շրջան (արևելք)
Օկոնի շրջան (հարավ-արևելք)
Ուոլտոն շրջան (հարավ)
Գվինեթ շրջան (արևմուտք)


== Բնակչություն ==


=== 2000 թվականի մարդահամար ===
ԱՄՆ վիճակագրության բյուրոյի տվյալներով 2000 թվականի դրությամբ բնակչությունը կազմում էր 46 144 մարդ, առկա էր 16 354 տնային տնտեսություն, 12 543 ընտանիք։ Բնակչության խտությունը կազմում էր 110 մարդ/կմ²։ Հաշվվում էր 17 304 շինություն՝ 41 շինություն/կմ² խտությամբ։ Ռասայական կազմը հետևյալն էր՝ 84,84% սպիտակամորթներ, 10,72% սևամորթներ կամ աֆրոամերիկացիներ, 0,30% բնիկ ամերիկացիներ, 2,20% ասիացիներ, 0,04% խաղաղօվկիանոսյան կղզիների բնակիչներ, 1,50% այլ ռասաների ներկայացուցիչներ և 1,40% երկու կամ ավելի ռասաների ներկայացուցիչներ։ 3,16%-ը կազմում էին իսպանախոսները կամ լատինոամերիկացիները (անկախ ռասայից)։


=== 2010 թվականի մարդահամար ===
2010 թվականի դրությամբ բնակչության թիվը կազմում էր 74 141 մարդ։ Առկա էր 23 971 տնային տնտեսություն և 18 214 ընտանիք։ Բնակչության խտությունը կազմում է 167,1 մարդ/կմ²։ Հաշվվում էր 26 400 շինություն՝ 63,6 շինություն/կմ² խտությամբ։ Ռասայական կազմը հետևյալն էր՝ 78,8% սպիտակամորթներ, 11,4% սևամորթներ կամ աֆրոամերիկացիներ, 0,3% բնիկ ամերիկացիներ (հնդկացիներ), 3,4% ասիացիներ, 0,1% խաղաղօվկիանոսյան կղզիների բնակիչներ, 3,7% այլ ռասաների ներկայացուցիչներ և 2,3% երկու կամ ավելի ռասաների ներկայացուցիչներ։ 8,7%-ը կազմում էին իսպանախոսները կամ լատինոամերիկացիները (անկախ ռասայից)։ Բնակչության 20,6 %-ը կազմում էին ամերիկացիները, 10,7 %-ը՝ իռլանդացիները, 9,1 %-ը՝ գերմանացիները, և 8,5 %-ը՝ անգլիացիները։


== Ծանոթագրություններ ==
Զամոգիլա

Զամոգիլա (ուկրաիներեն՝ Замогила), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Զամոգիլա գյուղում բնակվում էր 416 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանսուա Ադրիան Բուալադյո

Ֆրանսուա Ադրիեն Բուալդյո (ֆր.՝ François-Adrien Boieldieu, դեկտեմբերի 16, 1775(1775-12-16), Ռուան - հոկտեմբերի 8, 1834(1834-10-08)[…], Varennes-Jarcy, Վարեն-Ժարսի), ֆրանսիացի երգահան, հիմնականում ստեղծագործել է օպերային ժանրում, գրել է շուրջ 40 օպերա։ Բազմաթիվ օպերաներից առավել հայտնի է և ներկայումս էլ երբեմն կատարվում ու ձայնագրվում է «Սպիտակ տիկին» (ֆր.՝ La dame blanche, 1825) օպերան։


== Ծանոթագրություններ ==
Քարագլուխ (այլ կիրառումներ)

Քարագլուխ անունը կարող է վերաբերել.

Քարագլուխ, գյուղ Հայաստանի Հանրապետության Վայոց ձորի մարզում,
Քարագլուխ, գյուղ Արցախի Հանրապետության Հադրութի շրջանում,
Քարագլուխ, գյուղ Արցախի Հանրապետության Ասկերանի շրջանում,
Քարագլուխ, լեռ Նախիջևանի Ինքնավար Հանրապետության Որդուարի շրջանի Ցղնա գյուղի մոտ,
Քարագլուխ բարձունք (նաև Շիկաքար), լեռ Արցախի Հանրապետության Ասկերանի շրջանի Փառուխ և Խրամորթ գյուղերի միջև,
Մեծ Քարագլուխ, լեռ Հայաստանի Հանրապետության Սյունիքի մարզում։
Ֆիլիպ Լենարդ

Ֆիլիպ Էդուարդ Անտոն ֆոն Լենարդ (գերմ.՝ Philipp Eduard Anton von Lenard, հունիսի 7, 1862(1862-06-07)[…], Բրատիսլավա, Kingdom of Hungary, Ավստրիական կայսրություն - մայիսի 20, 1947(1947-05-20)[…], Մեսելհաուսեն, Lauda-Königshofen, Մայն Տաուբեր, Շտուտգարտի ադմինիստրատիվ օկրուգ, Բադեն-Վյուրթեմբերգ), գերմանացի ֆիզիկոս։ Սովորել է Բուդապեշտի, Վիեննայի, Բեռլինի և Հայդելբերգի համալսարաններում։ Ֆիզիկայի պրոֆեսոր է եղել Բրեսլաուում (1894 թ.), Ախենում (1895 թ.), Հայդելբերգում (1896 թ., 1907-1931 թթ.), Քիլում (1898 թ.)։ 1909 թվականից եղել է Հայդելբերգի ռադիոլոգիական ինստիտուտի ղեկավարը։ Ուսումնասիրել է կաթոդային ճառագայթների բնույթը և դրանց հատկությունները (ֆիզիկայի Նոբելյան մրցանակ, 1905 թ.)։ Հետազոտել է նաև ուլտրամանուշակագույն ճառագայթման հատկությունները, ֆոտոէֆեկտի երևույթը, ֆոսֆորեսցենցման մեխանիզմը, մետաղների հատկությունները։
Հիտլերյան ռեժիմի օրոք գործակցել է նացիստներին։


== Կենսագրություն և գիտական ​​նվաճումներ ==
Ֆիլիպ Լենարդը ծնվել է Պրեսսբուրգում՝  Ավստրիայի կայսրությունում(այժմ ՝ Բրատիսլավա), 1862 թվականի հունիսի 7-ին։ 1722 թվականին Լենարդի ընտանիքին շնորհվեց ժառանգական ազնվականություն, որը, սակայն, 18-րդ դարի վերջից ի վեր, ընտանիքում չէր օգտագործվում։ Լենարդի ծնողները գերմանալեզու էին (Կարպաթական գերմանացիներ)։ Նրա հայրը՝ Ֆիլիպ ֆոն Լենարդիսը (1812-1896), Պրեսբուրգում գինու վաճառական էր։ Մոր անունն էր Էնթոնի Բաուման (1831-1865)։
1880 թվականին Լենարդը երկու կիսամյակի ընթացքում ուսումնասիրում է բնական գիտությունները, նախ՝ Բուդապեշտում, հետո՝ Վիեննայում։ Դրանից հետո նա նախընտրում է աշխատել հոր Պրեսբուրգի գինու խանութում։ 1883-ին Լենարդը ուսումը շարունակում է Հեյդելբերգում՝ Հերման Քուինկեի և Ռոբերտ Բունսենի ղեկավարությամբ։ Հերման Հելմհոլցցի ղեկավարությամբ Բեռլինում մեկ կիսամյակի ընթացքում նա 1886 թվականին Հեյդելբերգում պաշտպանում է իր թեզը՝ «Թափվող կաթիլների տատանման մասին» թեմայով։

1887 թվականին նա կրկին աշխատում է Բուդապեշտում Լորան Էտվոսի օրոք՝ որպես ցուցարար։ Աախենում, Բոննում, Բրեսլայում, Հեդելբերգում (1896-1898) և Կիլում (1898-1907) աշխատելուց հետո 1907-ին նա վերջնականապես վերադառնում  է Հեյդելբերգի համալսարան՝ որպես Ֆիլիպ Լենարդ ինստիտուտի ղեկավար։ Այս ընթացքում նա շարունակում է լյումինեսցենցիայի ուսումնասիրությունները ։ Հաջորդ տասնամյակների ընթացքում, այս ուսումնասիրությունների հիման վրա, նա կգրի հիմնարար աշխատանքներ Լենարդի ֆոսֆորների լուսավորության մեխանիզմի վերաբերյալ։ 1905-ին Լենարդը դարձավ Շվեդիայի Գիտությունների թագավորական ակադեմիայի անդամ, իսկ 1907-ին` Հունգարիայի Գիտությունների ակադեմիայի անդամ։


== Ծանոթագրություններ ==
Ջան Բոնոմո

Ջան Բոնոմոն (թուրքերեն՝ Can Bonomo, մայիսի 16, 1987(1987-05-16), Իզմիր, Թուրքիա), թուրք ջազային երգիչ է, ազգությամբ հրեա։ Նա ներկայացրել է Թուրքիան Եվրատեսիլ 2012 երգի մրցույթում «Love Me Back» երգով և մրցույթի եզրափակիչ փուլում զբաղեցրել է 7-րդ հորիզոնականը։


== Ալբոմներ ==
2011 - Meczup


== Ծանոթագրություններ ==


== Արտաքին հղումներ ==
Պաշտոնական կայք
Տոսո

Տոսո կամ օ-Տոսո, համային հավելումներով սակե։ Ամանորին պատրաստվում է Ճապոնիայում։ Ըստ հավալիքի՝ ով Ամանորին փորձում է այս ուտեստից, միշտ առողջ կլինի Ամանորին։ Ամանորին տոսո խմելու ավանդույթը գալիս է Չինաստանի Թան դինաստիայից, իսկ Հեյանի շրջանից եկել է նաև Ճապոնիա։  


== Մշակույթ ==
Երեք տարբեր չափսերի «Սակազուկի» բաժակները շրջանով փոխանցվում են, որտեղ յուրաքանչյուր ընտանիքի անդամ կամ հյուր մի փոքր խմում է։ Խմելու ծեսը տարբեր շրջաններում տարբեր է։ Համաձայն ավանդույթի՝ բաժակները փոխանցվում են ընտանիքի փոքրից մեծին. Սակայն Ճապոնիայում Մեյձիի և Սյովայի ժամանակաշրջնում սովորույթը փոխվել է և ընտանիքը տարեցը, որպես կանոն, խմում է առաջինը։  


== Բաղադրիչներ ==
Համարվում է, որ խմիչքի բաղադրատոմսը Սանգոյի ժամանակաշրջանում հորինել է չինացի հայտնի բժիշկ Հուա Տոն։ Ժամանակի ընթացքում բաղադրատոմսը փոփոխության է ենթարկվել։ Այժմ, որպես կանոն, խմիչքի կազմի մեջ մտնում են դարչինը, սիչուանյան պղպեղը, չորացրած կոճապղպեղը և այլ դեղաբույսեր։ 


== Ծանոթագրություն ==


== Արտաքին հղումներ ==
Buscador de Sake en español
«爆竹声中一岁除，春风送暖入屠苏- 查字典诗词网 - 古诗大全»։ ChaZiDian (ճապոներեն)։ Վերցված է 2018-01-06
Բեն Վուդբերն

Բենջժամին Վուդբյուն (անգլ.՝ Benjamin Woodburn, հոկտեմբերի 15, 1999(1999-10-15), Նոթինգհեմ, Նոթթինգեմշիր, Արևելյան Միդլենդ, Անգլիա, Միացյալ Թագավորություն), վալլիական ֆուտբոլիստ , Լիվերպուլ ակումբի հարձակող, նաև Լիվերպուլ ակումբի սան է։


== Ակումբային կարիերա ==
Բենջամինը Լիվերպուլի ակադեմիայի շրջանավարտ է։ 2016/17 մրցաշրջանների նախապատրաստման մեջ «կարմիրների» գլխավոր մարզիչ Յուրգեն Կլոպը սկսեց ակտիվորեն ներգրավել Բենին թիմի ուսումնամարզական մարզումներին և հավաքականի խաղերին։ Անգլիայի Պրեմիեր Լիգայում երիտասարդ հարձակվողի դեբյուտը տեղի է ունեցել 2016 թվականի նոյեմբերի 26-ին Սանդերսլենդի հետ խաղում։ Նոյեմբերի 29-ին գավաթի խաղարկությունում «Լիդս Յունայթեդ» ակումբի հետ խաղում դարձել է գոլի հեղինակ։ Նա անցավ Մայքլ Օուենի ռեկորդին և դարձավ «Լիվերպուլի» պատմության մեջ ամենաերիտասարդ խաղացողը։


== Կարիերան հավաքականում ==
Չնայած այն բանին, որ Բենը ծնվել է Անգլիայում, ներկայումս նա գտնվում է Ուելսում։ 2017 թվականի սեպտեմբերի 2-ին, աշխարհի գավաթին փոխարինող 18-րդ ընտրության հանդիպումների ժամանակ, Բենը Ավստրիայի ազգային հավաքականի դարպասին դեբյուտային գոլը խփեց և այդպիսով հաղթանակ բերեց իր ակումբին։


== Ելույթների վիճակարություն ==


=== Ակումբային կարիերա ===
2017 թվականի մարտի 12-ի տվյալներով


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Արտագծյալ շրջանագիծ

Եթե բազմանկյան բոլոր գագաթները գտնվում են շրջանագծի վրա, ապա շրջանագիծը կոչվում է այդ բազմանկյանը արտագծյալ, իսկ բազմանկյունը այդ շրջանագծին ներգծյալ։ Նկարում ABCD քառանկյունը ներգծված է O կենտրոնով շրջանագծին, մինչդեռ AECD քառանկյունը այդ շրջանագծին ներգծյալ չէ, քանի որ նրա 
  
    
      
        E
      
    
    {\displaystyle E}
   գագաթը շրջանագծի վրա չի գտնվում։ Նկար 2-ում ABC եռանկյունը ներգծված է O կենտրոնով շրջանագծին։

Թեորեմ։ Ցանկացած եռանկյանը կարելի է արտագծել շրջանագիծ։
Եթե քառանկյան հանդիպակաց անկյունների գումարը 1800 է, ապա այդ քառանկյանը կարելի է արտագծել շրջանագիծ։(Նկ.3)


== Գրականություն ==
Երկրաչափության 8-րդ դասարանի դասգիրք


== Ծանոթագրություններ ==
Աշաֆենբուրգ (շրջան)

Անվան այլ կիրառումների համար տե՛ս՝ Աշաֆենբուրգ (այլ կիրառումներ)Աշաֆենբուրգ  (գերմ.՝ Landkreis Aschaffenburg), շրջան Գերմանիայում։ Ենթարկվում է Ստորին Ֆրանկոնիա վարչական շրջանին։ Շրջանի կենտրոնն է Աշաֆենբուրգ քաղաքը։ Զբաղեցնում է 699,34 կմ2։ Բնակչությունը 175 255 մարդ է։ Բնակչության խտությունը 251 մարդ/կմ2։
Շրջանի պաշտոնական կոդը 09 6 71 է։ Շրջանում 32 համայնք կա։


== Ծանոթագրություններ ==
Մեծ Մոզժուխա

Մեծ Մոզժուխա (ռուս.՝ Большая Мозжуха), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 261 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մ.թ.ա. 101


== Դեպքեր ==


== Ծնունդներ ==


== Մահեր ==
Օզդեմ Սանբերք

Օզդեմ Սանբերք (թուրքերեն՝ Özdem Sanberk, օգոստոսի 1, 1938(1938-08-01)), թուրք նախկին դիվանագետ։
Սանբերքը 1987-1991 թվականներին եղել է Եվրոպական Միությունում, իսկ 1995-2000 թվականներին՝ Մեծ Բրիտանիայում Թուրքիայի դեսպան։ 2010 թվականին դարձել է Միջազգային ռազմավարական հետազոտությունների կազմակերպության տնօրեն։


== Կենսագրություն ==
Օզդեմ Սանբերքը ծնվել է 1938 թվականի օգոստոսի 1-ին։ Սովորել է Գալաթասարայի վարժարանում, իսկ բարձրագույն կրթությունն ստացել՝ Ստամբուլի համալսարանի իրավագիտության ֆակուլտետում։ Դիվանագիտական տարբեր պաշտոններում աշխատելով Մադրիդում, Ամմանում, Բոննում և Փարիզում Թուրքիայի դեսպանատներում, ինչպես նաև Տնտեսական համագործակցության և զարգացման կազմակերպությունում և ՅՈՒՆԵՍԿՕ-ում երկրի մշտական ներկայացուցչություններում՝ 1985-1987 թվականներին զբաղեցրել է Թուրքիայի այն ժամանակվա վարչապետ Տուրգուտ Օզալի արտաքին քաղաքականության գծով խորհրդականի պաշտոնը։
1987-1991 թվականներին եղել է Թուրքիայի մշտական ներկայացուցիչը Եվրոպական ընկերակցությունում։ 1991-1995 թվականներին զբաղեցրել է արտաքին գործերի փոխնախարարի պաշտոնը, իսկ 1995-2000 թվականներին՝ Լոնդոնում Թուրքիայի դեսպան։
2010 թվականին դարձել է Միջազգային ռազմավարական հետազոտությունների կազմակերպության տնօրեն։ 2010-2014 թվականներին եղել է Քադիր Հաս համալսարանի կառավարման խորհրդի անդամ։


== Անձնական կյանք ==
Ամուսնացած է Սումրու Սանբերքի հետ։ Ունի մեկ երեխա։


== Ծանոթագրություններ ==
Քուչակ (այլ կիրառումներ)

Քուչակ անվանումը կարող է վերաբերել.

Քուչակ (գետ), գետ Հայաստանի Արագածոտնի մարզում։
Քուչակ (գյուղ), գյուղ Հայաստանի Արագածոտնի մարզում։Նահապետ Քուչակ, հայ աշուղ-երգիչ։
Լեոպոլդ Լեֆլյոր

Լեոպոլդ Լեֆլյոր (հայտնի է նաև որպես Լոֆֆեր, լեհ.՝ Leopold Löffler; հոկտեմբերի 27, 1827, հոկտեմբերի 27, 1827(1827-10-27), Radymno, Powiat jarosławski, Subcarpathian Voivodeship, Լեհաստան և Ժեշուվ, Լեհաստան - փետրվարի 6, 1898(1898-02-06), Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա), լեհ նկարիչ, մանկավարժ, պրոֆեսոր, 1886 թվականից սկսած Վիեննայի կերպարվեստի ակադեմիայի անդամ է և իր արտիստիկ կարիերայի գագաթնակետի` 1878 թվականին,  Լեոֆլերին  Կրակով է հրավիրել Յան Մատեյկոն(Ավստրո-Հունգարիա)։


== Կենսագրություն ==
Ծնվել է պետական պաշտոնյայի ընտանիքում։ 1845 մեկնել է Վիեննա, որտեղ ընդունվել է կերպարվեստի ակադեմիա, որտեղ և ստաժավորվել է XIX դարի առաջին կեսի ավստրիական հայտնի նկարիչ Ֆերդինանդ Վալդմյուլլերի մոտ։
1856 թվականին դուրս է եկել ակադեմիայից, որպեսզի ուսումը շարունակի Մյունխենում, ապա Փարիզում։ 1860 վերադարձել է Վիեննա, որտեղ նկարել է և աշխատել որպես ուսուցիչ։ Դարձել է հայտնի նկարիչ, ում պատվիրատուների թվում էին կայսր Ֆրանց Յոզեֆ I-ը և կոմս Էստերխազին։ Եղել էր Վիեննայի կերպարվեստի Ակադեմիայի անդամ։
1877 թվականին Յան Մատեյկոյի հրավերով վերադարձել է հայրենիք և Կրակովի կերպարվեստի դպրոցում զբաղեցրել պրոֆեսորի պաշտոնը։ Աշխատել է որպես բնորդից նկարելու և 20  տարվա ընթացքում ակադեմիական գեղանկարչության կուրսերի դասավանդող։ Կրթել է հայտնի նկարիչների մի ամբողջ սերունդ, որոնց թվին են պատկանում Ոյցեխ Վեյսը, Լեոնարդ Վինտերովսկին, Վինսենթ Ոձինովսկին, Վլոձիմեժ Տետմայերը, Ադամ Բադադովսկին, Զդիսլավ Յասինսկին, Յուլիան Պանկևիչը և այլն նկարիչներ։
Մահացել է Կրակովում և թաղվել է Ռայովիցի գերեզմանոցում


== Ստեղծագործական ==
Լեոպոլդ Լեֆլյորը մի շարք ժանրային և պատմական կտավների, այդ թվում նաև դիմանկարների հեղինակ է, որոնք մեծ ժողովրդականություն էին վայելել 19-րդ դարի երկրորդ կեսին։ Նրա վերարտադրությունները հաճախ որպես բացիկներ և վիմագրություններ հայտնվում են ամսագրերում և թերթերում։


== Ընտրյալ աշխատանքներ ==
Հետման Ստեֆան Չարնեցի մահը
Կայսր Ռուդոլֆ I-ը ճակատամարտի ժամանակ Մորավսկի մարտադաշտում
Հույների պայքարը ազնկախության համար
1683 թվականին Վիեննայից կայսրի վերադարաձը,
Վերադարձ գերությունից (նկարի երկրորդ օրինակը նկարիչը նկարել է Ֆրանց Յոզեֆ I կայսեր համար),
17-րդ դարի գաղտնի ամուսնություն
Անառակ որդու վերադարձը
Դաս
Հին ամուրին
Գրքով աղջիկը
Դեղձանիկին կերակրող աղջիկը և այլն աշխատանքներ։
		
		
		


== Ծանոթագրություններ ==


== Մատենագրություն ==
Polski słownik biograficzny, vol. XVII, Wrocław, Warszawa, Kraków, Gdańsk 1972, pp. 513–514
Słownik artystów polskich i obcych w Polsce działających (zmarłych przed 1966 r). Malarze, rzeźbiarze, graficy, vol. V, Warszawa 1993,


== Արտաքին հղումներ ==
Leopold Loeffler Archived 2009-02-20 at the Wayback Machine.(լեհ.)
(7138) 1994 AK15

(7138) 1994 AK15, աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 15-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,59138 ա. մ., առավելագույնը մոտենում է 2,2442 ա. մ. հեռավորության վրա և հեռանում 2,9385 ա. մ.։ Արեգակի շուրջ մեկ ամբողջական պտույտ է կատարում 1523,68 երկրային օրվա ընթացքում, իր ուղեծրով շարժվելով միջինում 0,236269 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7138) 1994 AK15 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բինատ (գետակ)

Բինատ, գետակ Ճորոխի ավազանում, նրա ստորին հոսանքում, Լիվանայի հովտում։ Անցնելով Համանուն գյուղով՝ թափվում է Ճորոխի ձախակողմյան Փեսանջուր վտակ։


== Ծանոթագրություններ ==
Արագուարի

Արագուարի (պորտ.՝ Araguari), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարաննաիբա նահանգի Հարավ-արևելյան մարզում։ Մտնում է Ուբերլանդիյա գավառի կազմի մեջ։ Բնակչությունը կազմում է 106 403 մարդ՝ 2007 թվականի տվյալներով։ Գրավում է 2 731,632 կմ2 տարածք։ Բնակչության խտությունը կազմում է՝ 40,2 մարդ/կմ2։


== Պատմություն ==
Քաղաքը հիմնադրվել է 1888 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 667.609.385,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.283,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,815 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադարձային է։
Օլթենիա

Օլթենիան (ռումիներեն՝ Oltenia, ինչպես նաև Փոքր Վալախիա), պատմական շրջան է Ռումինիայի հարավարևմտյան մասում։ Հյուսիսում սահմանակից է Տրանսիլվանիային, իսկ արևելքում՝ Մունթենիային։ Օլթենիան ունի պետական սահման Բուլղարիայի և Սերբիայի հետ։ Ամենախոշոր քաղաքը Կրայովան է։


== Ծանոթագրություններ ==
Դոբելե խառնարան

Դոբելե խառնարան՝ հարվածային խառնարան, Լատվիայի կենտրոնական մասում։ Խառնարանի մեջ գտնվում է համանուն քաղաք՝ Դոբելեն։ Խառնարանի տրամագիծը կազմում է մոտ 4.5 կմ, իսկ տարիքը գնահատվում է մինչև 290 տարեկան։


== Ծանոթագրություններ ==


== Արտաքին հղումներ ==
Masaitis, V.L. 1999 Impact structures of northeastern Eurasia: the territories of Russia and adjacent countries, Meteoritics & Planetary Science, v. 34, p. 691-711
Information about meteorite impact craters, Dobele crater(չաշխատող հղում)
Սամարա (գյուղ, Բելոպոլիեի շրջան)

Անվան այլ կիրառումների համար տե՛ս՝ Սամարա (այլ կիրառումներ)Սամարա (ուկրաիներեն՝ Самара), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Սամարա գյուղում բնակվում էր 120 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոե (գյուղ, Օրոժիցյայի շրջան)

Անվան այլ կիրառումների համար տե՛ս՝ ՆովոեՆովոե (ուկրաիներեն՝ Нове), գյուղ Ուկրաինայի Պոլտավայի մարզի Օրոժիցյայի շրջանում։ Բնակավայրը նախկինում նաև անվանվել է Նովե։
2001 թվականի տվյալներով Նովոե գյուղում բնակվում էր 134 մարդ։ Բնակավայրը զբաղեցնում է 0,334 կմ² տարածք։ Բնակչության խտությունը կազմում էր 401,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զեննե Պողոս

Զեննե Պողոս (1746, Ստամբուլ, Օսմանյան կայսրություն - 1826), հայ երաժիշտ։


== Կենսագրություն ==
Ծնվել է Կ. Պոլսում, Ներսես Վարժապետյանի պապն է։ Քնքուշ ձայն ունենալու համար կոչվել է Զեննե։ Երիտասարդ ժամանակ եղել է աղա Պողոս ամիրայի տան վարժապետը։ Կ. Պոլսի Զինջիրլի խանում մի դասարան բաց անելով՝ երաժշտություն է սովորեցրել ամիրաների որդիներին։ Հանդիսացել է ժամանակի ամենաուսյալ դեմքերից մեկը, լավ ծանոթ հունական և լատինական երաժշտությանը։ Իմացել է հունարեն, լատիներեն, ֆրանսերեն, թուրքերեն։ Եղել է նաև երգահան. գրել ու մշակել է հոգևոր երգեր, որոնցից հայտնի է «Լույս զվարթ» երգը։ Նրան աշակերտել է մի շարք երաժշտագետներ, այդ թվում Համբարձում Լիմոնճյանը։


== Ծանոթագրություններ ==
Գիծ 3 (Մեխիկոյի մետրոպոլիտեն)

Մեխիկոյի մետրոպոլիտենի գիծ 3, Մեխիկոյի մետրոպոլիտենի 3-րդ գիծը։ Քարտեզի վրա նշված է դեղնա-կանաչավուն գույնով։


== Ժամանակագրություն ==
Նոյեմբերի 20, 1970։ Tlatelolco до Hospital General
Օգոստոսի 25, 1978։ Tlatelolco до La Raza
Դեկտեմբերի 1, 1979։ La Raza до Indios Verdes
Հունիսի 7, 1980։ Hospital General до Centro Médico
Օգոստոսի 25, 1980։ Centro Médico до Zapata
Օգոստոսի 30, 1983։ Zapata до Universidad


== Կայարաններ ==
Indios Verdes
Deportivo 18 de marzo
Potrero
La Raza
Tlatelolco
Guerrero
Hidalgo
Juárez
Balderas
Niños Héroes
Hospital General
Centro Médico
Etiopía
Eugenia
División del Norte
Zapata
Coyoacán
Viveros
Miguel Ángel de Quevedo
Copilco
Universidad
Պիհառա

Պիհառա (էստ․՝ Põhara), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 96 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քիրեմիլլի

Քիրեմիլլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պահածոյի բանկան

Պահածոյի բանկան (ռուս.՝ Консервная банка), խորհրդային կարճամետրաժ նկարված մուլտֆիլմ։ Նկարահանվել է «Սոյուզմուլտֆիլմ» ստուդիայում։ Պրեմիերան կայացել է 1976 թվականին։ Տևողությունը 3 րոպե, 33 վայրկյան է։
«Ուրախ կարուսել» № 8 մուլտիպլիկացիոն ալմանախի երեք սյուժեներից երրորդն է։
Մուլտֆիլմում հնչում է «Սևիլյան սափրիչ» օպերայի նախերգանքը Համամիութենական ռադիոյի սիմֆոնիկ նվագախմբի կատարմամբ (դիրիժոր` Սամուիլ Սամոսուդ) և «La peregrinación» կոմպոզիցիան` Պոլ Մորիայի էստրադային նվագախմբի կատարմամբ։


== Սյուժե ==
Տղան կատվիկի թաթին պահածոյի բանկա է կապում, և վերջինիս թակոցից կատուն սկսում է վախեցած վազել։ Նրա չափերն աստիճանաբար մեծանում են, մինչև որ այն վագր է դառնում։ Վագրն սկսում է հետապնդել տղային։ Հետապնդման ընթացքում կենդանին մե՛կ վերածում է մեծ թռչունի, մե՛կ էլ` մի վիթխարի ձկան։ Ի վերջո պահածոների բանկան հայտնվում է տղայի ոտքին, և մեծ չափի լինելով, ծածկում է նրան։ Բայց պարզվում է, որ այս ամենն ուղղակի երազ էր։ Արթնանալով` տղան միացնում է ռադիոն, որտեղ հեռարձակվում էր դասական երաժշտության համերգ, տեսնում է հատակին խղճալի մլավող կատվիկին, որի թաթին կապված է պահածոյի բանկա։ Տղան  ազատում է կենդանուն։


== Նկարահանող խումբ ==


== Ծանոթագրություններ ==


== Արտաքին հղումներ ==
«Պահածոյի բանկան» մուլտֆիլմը «Անիմատոր.ռու» կայքում
Միխայիլ Ալշիբայա

Միխայիլ Միխայելովիչ (Դուրմիշխանովիչ) Ալշիբայա (Ալշիբայ, հունվարի 15, 1958(1958-01-15), Բաթում, Վրացական ԽՍՀ, ԽՍՀՄ), սրտավիրաբույժ, պրոֆեսոր (1998), բժշկական գիտությունների դոկտոր, Ռուսաստանի բժշկական գիտությունների ակադեմիայի Ա․ Ն․ Բակուլեվի անվան սրտանոթայի գիտական կենտրոնի սրտասնույց բաժնի ղեկավար։


== Կենսագրություն ==
Ծնվել է 1958 թվականի հունվարի 15-ին Բաթումիում։ Հայրը՝ Դուրմիշխան Ալշիբայան, և մայրը բժիշկներ են։
1982 թվականից աշխատում է «Ռուսաստանի բժշկական գիտությունների ակադեմիայի Ա․ Ն․ Բակուլեվի անվան սրտանոթայի գիտական կենտրոնում»։
Դիսետացիյի թեման՝ «ՍԻՀ-ի հիվանդների վիրաբուժական բուժում՝ բրահիցեֆալ զարկերակների ախտահարումով» (1999 թվական)։ Հեղինակ է ավելի քան 250 գիտական ​​հոդվածների, 4 մենագրությունների, այդ թվում` «սրտասնույց վիրաբուժության պատմության վերաբերյալ ակնարկներ» (2002), «Բժշկական ուսանողների սրտաբանության ուղեցույց»։


=== Կլինիկական հետաքրքրությունների ոլորտ ===
Սրտասնույց և անոթային վիրաբուժություն,
համակցված վիրահատություններ սրտասնույց և բրահիոցեֆալ զարկերակների վրա,
էնդարտերէկտոմիա սրտասնույց զարկերակներից,
օժանդակ շրջանառություն ՍԻՀ վիրաբուժության ոլորտում։


== Բարեգործություն ==
Միխայիլ Ալշիբայան Մոսկվայի «Վերա» հոսպիսներին օգնության բարեգործական հիմնադրամի հոգաբարձուների խորհրդի անդամ է։


== Կոլեկցիոներ ==
Միխայիլ Միխայլովիչը գեղանկարչության կոլեկցիոներ է, նա հավաքում է բացառապես ժամանակակից արվեստի գործեր՝ «հալման» դարաշրջանի նկարիչներից և նախաաստեղծական մոսկովյան անդեգրաունդից մինչև Օլեգ Կուլիկ և Վլադիսլավ Մամիշև-Մոնրո։ 2014 թվականի Միխայիլ Ալշիբայի հավաքածուն ուներ մոտ 6 հազար ստեղծագործություն։ 2014 թվականի սեպտեմբերին Ռուսաստանի պետական հումանիտար համալսարանի թանգարանային կենտրոնում «Այլ արվեստ» նախագծի շրջանակներում բացվել է Ալշիբայի հավաքածուի աշխատանքներից կազմված «Այլ արվեստ» Նոր կյանք ցուցահանդեսը։


== Մեջբերումներ ==
«Ինքս շատ եմ վախենում ինչպես վիրաբույժներից, այնպես էլ վիրահատություններից։ Պարզապես գիտեմ որոշ մանրամասներ և մանրուքներ։ Դուք հասկանում եք, որ սատանան մանրամասնությունների մեջ է»։
«Ես ստանում բավարարվածություն, երբ ես կարողանում եմ օգնել»։


== Ծանոթագրություններ ==


== Արտաքին հղումներ ==
Միխաիլ Ալիշաբայա Archived 2012-06-30 at the Wayback Machine.
Ալշիբայի վիրաբուժական բուժման բաժանմունքի բժիշկներ Միխայիլ Միխայլովիչ, Բ. Գ. Դ., բաժանմունքի ղեկավար
ՄԻԽԱՅԻԼ ԱԼՇԻԲԱՅ. «Նկարիչը անոմալիա է»
Աղբակի լեռնաշղթա

Աղբակի լեռնաշղթա, Թուրքիայում։
Ձգվում էր մերձմիջօրեականի ուղղությամբ, Կոտուր և Մեծ Զավ գետերի միջև, այդ գետերի և Վանա լճի ավազանի ջրբաժանն էր։ Երկարությունը 135 կմ է, բարձրությունը մինչև 3631 մետր (Կարսադաղ)։ Աղբակի լեռնաշղթայի հյուսիսային հատվածը հաճախ անվանում էին Մենգենեի լեռնաշղթա, իսկ հարավային վերջավորությունը համարվում է Հաքքարիի կամ Ջուղիդաղի լեռների մի մասը։ Աղբակի լեռնաշղթայի հարավարևելյան լանջերը զառիթափ իջնում են Մեծ Զավի գոգհովիտը, իսկ հյուսիսարևմտյան լանջերը՝ Մարդաստանի սարահարթը։ Կազմված է կավճի նստվածքային ապարներից, տեղ-տեղ հանդիպում էին օֆիոլիտային ներժայթուկներ։ Բարձրալեռնային գոտում կան անթրոպոգենի սառցապատման հետքեր։ Ունի տափաստանային և լեռնամարգագետնային բուսածածկույթ։


== Ծանոթագրություններ ==
Բերմուդյան կոնֆերանս

Բերմուդյան համաժողով, միջազգային կոնֆերանս Մեծ Բրիտանիայի և Ամերիկայի Միացյալ Նահանգների միջև, որը տեղի է ունեցել 1943 թվականի ապրիլի 19-30-ը Համիլթոնում (Բերմուդյան կղզիներ)։


== Թեմա և մասնակիցներ ==
Քննարկման թեման դարձել է հրեա փախստականների հարցը, որոնք ազատ են արձակվել դաշնակից զորքերի կողմից, և նրանց մասին, ովքեր դեռևս նացիստների վերահսկողության տակ են մնացել օկուպացված Եվրոպայի տարածքում։ Սակայն համաժողովն ի սկզբանե անցկացվել է ոչ թե հրեաներին փրկելու նպատակով, այլ ԱՄՆ-ում և Մեծ Բրիտանիայում հասարակական կարծիքը հանդարտեցնելու նպատակով, որը վրդովմունք է հայտնել նացիստների կողմից հրեաների զանգվածային սպանությունների կապակցությամբ։ Կոնֆերանսը կազմակերպվել էր այնպես, որ լրագրողներն այնտեղ չընդգրկվեն, թույլ չտվեցին մասնակցել նաև հրեական կազմակերպությունների ներկայացուցիչներին։
Միացյալ Նահանգների պատվիրակությունը գլխավորում էր Հարոլդ Վ. Դոդդսը։ Բրիտանական պատվիրակությունը գլխավորում էր Ռիչարդ Լոուն՝ արտաքին գործերի նախարարությունում կրտսեր նախարարը։


== Արդյուքներ ==
ԱՄՆ-ն չի ավելացրել իր ներգաղթի քվոտաները հրեա փախստականների համար։ Չի հաջողվել նույնիսկ չեղարկել 1939 թվականի Սպիտակ գիրքը, որը սահմանափակում է հրեական ներգաղթը Պաղեստին 5 տարվա ընթացքում 75 հազար մարդու ընդհանուր թվի համեմատությամբ, չնայած դա հրեական կազմակերպությունների կարևորագույն պահանջներից մեկն էր։ Բերմուդյան կոնֆերանսի միակ ձեռքբերումը փախստականների հարցերով միջկառավարական կոմիտեի գործունեության վերսկսումն էր, որը ստեղծվել է դեռևս պատերազմից առաջ Էվիանի խորհրդաժողովում։


== Արձագանք ==
Մեկ շաբաթ անց ամերիկյան սիոնիզտական «Հրեական բանակի կոմիտեն» հայտարարություն է տվել «Նյու Յորք Թայմս»-ին՝ կոնֆերանսի արդյունքները դատապարտելով որպես ծաղրուծանակ՝ ավելի վաղ տրված խոստումների ֆոնին, որոնք կօգնեն հրեա ժողովրդին և կթեթևացներ հրեական տառապանքները գերմանական օկուպացիայի ներքո։ Սենատոր Հարրի Թրումանը ետ է կանչել իր անդամակցությունը կոմիտեին, քանի որ այդ հայտարարությունն ընդունել է որպես վիրավորանք այն ամերիկացի սենատորներին, որոնք մասնակցել են խորհրդաժողովին։ 
Ի նշան համաժողովի արդյունքների դեմ բողոքի, Լեհաստանի «Վտարանդի կառավարության» հրեական խորհրդատվական մարմնի անդամ Շմուել Զիգելբոյմը ինքնասպան է եղել։


== Ծանոթագրություններ ==


== Արտաքին հղումներ ==
The Allies' Refugee Conference--A «Cruel Mockery» by Dr. Rafael Medoff
Մոնտինի ան Արուեզ

Մոնտինի ան Արուեզ (ֆր.՝ Montigny-en-Arrouaise), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Բոեն ան Վերմանդուա կանտոնի կազմի մեջ։ Համայնքի շրջանը՝ Սեն Կանտեն
Համայնքի INSEE կոդը՝ 02511։


== Բնակչություն ==
2010 թվականի տվյալներով՝ համայնքի բնակչությունը կազմում է 300 մարդ։ 


== Տնտեսություն ==
2010 թվականին համայնքի 187 աշխատունակ (15-64 տարեկան) բնակիչներից 134-ը տնտեսապես ակտիվ էին, 53-ը՝ ոչ ակտիվ (ակտիվության ցուցանիշը կազմել է 71,7%, 1999 թվականին եղել է 64,6)։ 134 տնտեսապես ակտիվ բնակիչներից աշխատում էին 110-ը (71 տղամարդ և 39 կին), գործազուրկ էին 24 մարդ (12 տղամարդ և 12 կին)։ 53 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 15-ը՝ թոշակառուներ, 25-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնտինի ան Արուեզ  (ֆր.)
Օլգա Բաբասյան

Օլգա Հայրապետի Բաբասյան (հունիսի 13, 1898(1898-06-13), Երևան, Կովկասի փոխարքայություն, Ռուսական կայսրություն - մայիսի 27, 1969(1969-05-27), Երևան, Հայկական ԽՍՀ, ԽՍՀՄ), հայ դաշնակահար, մանկավարժ։ ՀԽՍՀ արվեստի վաստակավոր գործիչ (1957)։


== Կենսագրություն ==
Օլգա Բաբասյանը ծնվել է Երևանում։ 1920 թվականին ավարտել է Թիֆլիսի կոնսերվատորիան, 1926 թվականին կատարելագործվել է Լենինգրադի կոնսերվատորիայում։ 1946 թվականից հանդես է եկել ՀԽՍՀ ռադիոպետկոմի հայկական առաջին տրիոյի կազմում։ 1927-1969 թվականներին դասավանդել է Երևանի կոնսերվատորիայում, 1940 թվականին հիմնել է ընդհանուր դաշնամուրի ամբիոն։


== Ծանոթագրություններ ==
Հյուսվածքային կուլտուրաներ

Հյուսվածքային կուլտուրաներ, էքսպլանտացիա, մարդու, կենդանիների կամ բույսերի օրգանիզմից անջատված փոքր օրգանների, դրանց մասերի ու հյուսվածքների երկարատև կենդանի պահպանման մեթոդ։ Հյուսվածքային կուլտուրաների առաջին հաջող փորձերը կատարվել են 1907-ին, ամերիկացի գիտնական Ռ. Հարիսոնի կողմից, որը օրգանիզմից դուրս ավշի կաթիլի մեջ տեղավորել էր գորտի սաղմի նյարդային հյուսվածքի մասնիկներ։ Նշված միջավայրում սաղմի բջիջները ապրել էին մի քանի շաբաթ, նկատվել էր նյարդային բջիջների տարբերակում, աքսոնների աճում։ Առանձնահատուկ նշանակություն ունեցավ Ռ. Հարիսոնի առաջարկած «կախ կաթիլի մեթոդը», երբ հյուսվածքային կուլտուրաներ աճեցվում էին պլազմայի մակարդուկի (հենք) վրա պատրաստված սաղմնային մզվածքի կաթիլում։ Հետագայում այս մեթոդը կաւոարելագործեցին ֆրանսիացի գիտնական Ա. Կարելը, ամերիկացի գիտնական Մ. Բերոուզը, ռուս գիտնականներ Ս. Մաքսիմովը, Ն. Պոպինը, Ա. Տիմոֆեեսկին և ուրիշներ։ Ա. Կաբելը և Մ.Բերոուզը մարդու և տաքարյուն կենդանիների Տ. կ. հաջողությամբ աճեցրին արյան պլազմայի և հավի սաղմի հյուսվածքների մզվածքի վրա։ Հյուսվածքային կուլտուրաների հաջող ստացման հիմնական պայմանը վարակազերծումն է։ 1929-ին Ֆելը և Ռոբինսոնը հյուսվածքային կուլտուրաներ աճեցրին ժամացույցի ապակիների վրա՝ պլազմայի մակարդուկի մակերեսին։ Նրանք դիտել են հավի սաղմի վերջույթի մորֆոգենեզը. հոդերի առաջացումը, աճառային և ոսկրային հյուսվածքների զարգացումը։ Ֆելի հետազոտությունները Հյուսվածքային կուլտուրաների նոր բնագավառի՝ օրգանների կուլտուրայի ստեղծման սկիզբը հանդիսացան։ Հյուսվածքային կուլտուրաներ կարելի է աճեցնել նաև փորձանոթներում, առանց պլազմայի հենքի։ Այդպիսի աճի համար ցանկացած հյուսվածքը կամ օրգանի մասերը նախապես մշակվում են տրիպսին պրոտեոլիտիկ ֆերմենտով, որը քայքայում է միջբջջային նյութը, բջիջներն անջատվում են միմյանցից և աճում միաշերտ անընդհատ կուլտուրայի ձևով։ Այս մեթոդով հյուսվածքային կուլտուրաների աճը կարելի է պահպանել տարիներ շարունակ։ Պարզաբանված է հյուսվածքային կուլտուրաների սննդային միջավայրի առանձին գործոնևերի դերը, միջավայրի pH-ի, ջերմաստիճանի, օսմոտիկ ճնշման նշանակությունը։ Բջջային կուլտուրաների համար օգտագործվում է արհեստական սննդային միջավայր, որը պարունակում է ամինաթթուներ, վիտամիններ, գլյուկոզ, արյան շիճուկ (2—10%) և անտիբիոտիկներ։ Օրգանների կուլտուրայի համար կիրառում են ֆիզիոլոգիական լուծույթով պատրաստված ագարի կամ ժելատիևի միջավայր, որին ավելացվում են վերը նշված բաղադրամասերը։ Հյուսվածքային կուլտուրաների մեթոդը մեծ գործածություն է գտել փորձառական կենսաբանության և բժշկագիտության մեջ։ Բջջային կուլտուրաները հարմար օբյեկտ են բջջի վրա ֆիզիկական, քիմիական և կենսաբանական տարբեր գործոնների ազդեցությունն ուսումնասիրելու համար։ Հյուսվածքային կուլտուրաներով պարզվեցին մի շարք ընդհանուր կենսաբանական հարցեր, բջիջների և հյուսվածքների փոխհարաբերությունը, դրանցում կատարվող փոփոխությունները, միաոզի օրինաչափությունները, սովորական բնականոն բջջի վերածվելը քաղցկեղային բջջի և այլն։ Հյուսվածքային կուլտուրաների նշանակությունը մեծ է վիրուսաբանության, սաղմնաբանության, ուռուցքաբանության, ֆիզիոլոգիայի, կենսաքիմիայի բնագավառներում։
Բելգիայի պետական կառուցվածք

Բելգիան սահմանադրական միապետություն է։ Գործող սահմանադրությունն ընդունվել է 1831-ին։ Պետության գլուխը թագավորն է, որը ձևականորեն օժտված է լայն լիազորություններով, որոնք իրականացնում է կառավարությունը։ Օրենսդրական իշխանությունն իրականացնում է երկպալատ պառլամենտը։ Խորհրդարանը բաղկացած է 71 անձից։ Պատգամավոր է համարվում նաև ժառանգորդ արքայազնը։ Գործադիր իշխանությունը պատկանում է կառավարությանը։ Յուրաքանչյուր նահանգի բնակչություն 4 տարի ժամանակով ընտրում է նահանգային խորհուրդ, որի գործադիր մարմինը՝ մշտական պատգամավորությունը, գլխավորում է նահանգապետը։ Կոմունաներում (Բելգիայի վարչական բաժանման ստորին միավոր) 6 տարի ժամանակով ընտրվում է կոմունայի խորհուրդ, որի գործադիր մարմնին՝ ավագների կոլեգիային, բուրգոմիստրի գլխավորությամբ նշանակում են կենտրոնական իշխանությունները։ Բելգիայի դատական բարձրագույն մարմինը վճռաբեկ դատարանն է։ Կան նաև ապելյացիոն դատարաններ։ Բելգիայի գլխավոր քաղաքներում գործում են առևտրական դատարաններ։ Բոլոր դատավորներին նշանակում է թագավորը՝ ցմահ։


== Աղբյուրներ ==
Աշխարհի շուրջ գրքույկ, Թիվ 9, ՀԱՇ ԸՆԴ ՀԱՇ ՓՐԻՆԹ, էջ 1-2
Հայրենիք (հեռուստաընկերություն)

Հայրենիք, հայկական մասնավոր մանկապատանեկան ուղղվածության հեռուստաընկերություն, հիմնվել է Հրանտ Վարդանյանի կողմից 2001 թվականին։ Հեռւստաալիքի եթերը դադարեցվել է 2010 թ. դեկտեմբերին։ «Հայրենիք» հեռուստաընկերությունը իր մանկական հաղորդումների շարքը հեռարձակում է «Ար» հեռուստաալիքով ամեն օր ժամը 14-ից մինչև 17-ն ընկած սահմաններում։
Սեփական արտադրության հաղորդումները ցուցադրվում էին 8։00-21։00 ժամերին, որից հետո եթերում հեռարձակվում էր ֆրանսիական դասական երաժշտության բնույթի Mezzo հեռուստաալիքի հաղորդումները։


== Ծանոթագրություններ ==
Ականջակալներ

Ականջակալներ (անգլերեն՝ Headphones), անհատական սարք է երաժշտություն կամ ձայն լսելու համար, որը միացվում է մեկ սարքի։ Այն կարելի է միացնել փլեյերներին, համակարգիչներին, բջջային հեռախոսներին կամ այլ տեսակի սարքերին որոնք ունեն նման հնարավորություն։ Ականջակալները օգտագործվում է նաև ձայնագրման ստուդիաներում, երաժշտության ձայնագրման հաստակ վերահսկողությունը սահմանելու նպատակով։ Առաջին ականջակալը օգտագործել է Ֆիլիպ Ռեյսը 1861 թվականին։


== Տեխնիկական բնութագրեր ==
Հիմնական տեխնիկական բնութագրիչները համարվում են՝ մաքուր ձայնաբաժինը (диапазон), զգայունությունը, դիմադրողականությունը, մաքսիամալ հզորությունը և խեղաթյուրման տոկոսային հարաբերության։

Ձայնաբաժնի մաքրություն - այս բնությագիրը ականջակալների ձայնային որակի մասին է խոսում։ Մեծ դիամետրայով ականջակալների մոտ մեմբրաններն ունեն ձայնի բարձր որակ։ Միջին բնութագրական որակը կազմում է 18 Հց - 20 000 Հց (Հերց)։ Որոշ որակյալ ականջակալներ ունեն ձայն 7 Հց - 120 Կհց հաճախականություն։
Զգայունությունը - (КПД), զգայունությունը ներգործում է ականջակալների ձայնի բարձրության վրա։ Հիմնականում ականջակալները ապահովված են լինում ոչ ավել քան 100 Դբ հզորությամբ, ավելի քչի դեպքում ձայնը կարող է շատ ցածր լինել, մանավանդ եթե ականջակալները օգտագործվում են նվագարկիչի համար։ Զգայունության վրա ազդում է մագնիսական սիտիկի պատրաստանյութը, որն ականջակալների մեջ է, օրինակ՝ չհարող մագնիսական սրտիկներ։
Դիմադրողականություն - (իմպեդանս), այստեղ կարևոր է ականջակալների լրիվ էլեկտրական դիմադրողականության համապատասխանեցումը և ձայնի աղբյուրի դուրս արտաքին՝ դրսի դիմադրողականությունը։Ականջակալների մեծամասնությունը պատրաստված է 32 Օմ դիմադրողականությամբ։ Իսկ 16 Օմ դիմադրողականություն գրանցողները ունեն ավելացված, տարբերակված ակուստիկակական հզորություն։

Մաքսիմալ հզորություն - Այս տեխնիկան ապահովում է ականջակալների ամբողջովին ձայնի հզորությունը։
Խեղաթյուրման տոկոսային հարաբերության - Այս բնութագրիչը չափվում է տոկոսներով՝ մասնաբաժիններով։ Որքան փոքր է դրա չափը, այնքան ավելի որակով է ձայնի արտահայտումը։


== Արտաքին հղումներ ==
Ոչ ավանդական ճառագայթողներ Archived 2014-05-09 at the Wayback Machine.
Չեզար Օուատու

Չեզար Օուատու (ռումիներեն Cezar Ouatu, փետրվարի 18, 1980(1980-02-18), Պլոեշտի, Ռումինիա), ռումինացի օպերային երգիչ։


== Կենսագրություն ==
Չեզար Օուատուն ծնվել է 1980 թվականի փետրվարի 18-ին Ռումինիայի Պլոեշտի քաղաքում։ Նրա հայրը ֆլեյտահար, Զալցբուրգի Մոցարտումի կոնսերվատորիայի դասախոս Ֆլորին Օուատուն է։ Չեզարը սկսել է դաշնամուր նվագել 6 տարեկանից։ Ավարտել է Պլոեշտիի «Կարմեն Սիլվա» արվեստի դպրոցը։ 2001 թվականին ընդունվել է Միլանի Ջուզեպպե Վերդիի անվան կոնսերվատորիայի դասական վոկալի բաժին, որտեղ սովորել է բելկանտո և բարոկկո երաժշտություն։ Կոնսերվատորիան գերազանցությամբ ավարտել է 2004 թվականին  :
2003 թվականին Չեզարը ելույթ է ունեցել Ֆրանսիսկո Վինյասի անվան երգիչների միջազգային մրցույթում։ 2005 թվականին ելույթ է ունեցել Սան Մարինոյի Ռենատա Տեբալդիի հիմնադրամի միջազգային երգի մրցույթում։ Երկու մրցույթներում էլ արժանացել է լավագույն տենորի մրցանակին։ 2007 թվականից հանդես է եկել Եվրոպայի խոշորագույն օպերային թատրոնների  բեմերում։ Դեբյուտային ելույթը եղել է Վենետիկի «Լա Ֆենիչե» թատրոնում ։ Հանդես է եկել բարոկկո-օպերաներում։ 2012 թվականին Սուրբ Ծննդյան նախօրեին թողարկել է իր առաջին Cinema Paradiso սինգլը՝ փոփ-օպերայի ժանրում։
2013 թվականի մայիսի 16-ին Չեզարը Եվրատեսիլ 2013 երգի մրցույթում Ռումինիան ներկայացրել է  «It' s My Life» երգով, որը ձայնագրվել է փոփ-օպերայի և դաբստեպի ժանրում։ Չեզարը երկրորդ կիսաեզրափակիչում զբաղեցրել է 17-րդ տեղը և հաջողությամբ դուրս եկել եզրափակիչ։ Մայիսի 18-ին եզրափակիչում նա հանդես է եկել 14-րդ հերթական համարով և 65 միավորով զբաղեցրել 13-րդ տեղը։ Մայիսի 25-ին Չեզարը Անդրեա Բոչելիի և Անժելա Գեորգիուի հետ հանդես է եկել Romexpo-ում Բոչելիի համերգին և սկսել է համագործակցել Vangelis նախագծի հետ։
2015 թվականին Չեզարը հանդես է եկել ռումինական «Մեկից մեկ» հեռուստաշոուի 7-րդ եթերաշրջանում և հաղթանակ է տարել։


== Ծանոթագրություններ ==
(3792) Պրեստոն

(3792) Պրեստոն (անգլ.՝ Preston), աստերոիդ աստերոիդների հիմնական գոտում։ Հայտնաբերվել է 1985 թվականի մարտի 22-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,291965 ա. մ., առավելագույնը մոտենում է 1,7876 ա. մ. հեռավորության վրա և հեռանում 2,7963 ա. մ.։ Արեգակի շուրջ մեկ ամբողջական պտույտ է կատարում 1267,39 երկրային օրվա ընթացքում, իր ուղեծրով շարժվելով միջինում 0,284048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3792) Պրեստոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլհելմ Ռենտգեն

Վիլհելմ Կոնրադ Ռենտգեն (գերմ.՝ Wilhelm Conrad Röntgen, մարտի 27, 1845(1845-03-27)[…], Լենեպ, Պրուսիայի թագավորություն, Գերմանական միություն - փետրվարի 10, 1923(1923-02-10)[…], Մյունխեն, Վայմարյան Հանրապետություն), գերմանացի ականավոր ֆիզիկոս։
Նա 1895 թվականին հայտնագործեց կարճալիք էլեկտրամագնիսական ճառագայթումը՝ ռենտգենյան ճառագայթները։ Ռենտգենյան ճառագայթների հայտնագործումը հսկայական նշանակություն ունեցավ ֆիզիկայի ամբողջ հետագա զարգացման համար, մասնավորապես, հանգեցրեց ռադիոակտիվության հայտնագործմանը։

Ֆիզիկայի գծով առաջին Նոբելյան մրցանակը շնորհվել է Ռենտգենին (1901)։ Ռենտգենն օժանդակում էր իր հայտնագործությունը բժշկության մեջ գործնականորեն կիրառելու արագ տարածմանը։ Ռենտգենյան ճառագայթներ ստանալու համար նրա սարքած առաջին ռենտգենյան խողովակի կառուցվածքի հիմնական գծերը պահպանվել են մինչև այժմ։


== Կրթություն ==
1865–1868 թվականներին սովորել է Ցյուրիխի բարձրագույն տեխնիկական դպրոցում և 1868 թվականին Ցյուրիխի համալսարանում ստացել դոկտորի աստիճան։


== Պրոֆեսորական գործունեություն ==
Որպես պրոֆեսոր աշխատել է․ 

Հոհենհայմի բարձրագույն գյուղատնտեսական դպրոցում (1875 թվականից)
Ստրասբուրգի համալսարանում (1876 թվականից)
Գիսենի համալսարանում (1879 թվականից)
Վյուրցբուրգի համալսարանում (1888 թվականից), իսկ 1894 թվականից՝ համալսարանի ռեկտոր
1900-1920 թվականներին Մյունխենի համալսարանի պրոֆեսոր (այստեղ 1903-1906 թվականներին նրա ասիստենտն է եղել Ա․ Ֆ․ Իոֆեն)։


== Ուսումնասիրություններ և հայտնագործություններ ==
Ուսումնասիրել է բյուրեղների պիեզոէլեկտրական և պիրոէլեկտրական հատկությունները, բացահայտել բյուրեղներում էլեկտրական և օպտիկական երևույթների փոխադարձ կապը։
Մագնիսականության բնագավառում Ռենտգենի կատարած հետազոտությունները հիմք են ծառայել Հ․ Ա․ Լորենցի էլեկտրոնային տեսության համար։
1895 թվականին հայտնաբերել է նոր տեսակի ճառագայթում, որը նա անվանել է X-ճառագայթներ և ստեղծել առաջինռենտգենյան խողովակները։ 1895–1897 թվականներին հրատարակած 3 աշխատանքներում տվել է նոր ճառագայթման որոշ հատկությունների սպառիչ վերլուծությունը։ Ռենտգենյան ճառագայթման հայտնագործումը կարևոր նշանակություն է ունեցել ատոմի և նյութի կառուցվածքի ուսումնասիրման համար։ Այն լայնորեն կիրառվում է բժշկության մեջ, գիտության ու տեխնիկայի զանազան բնագավառներում։
1901 թվականին Նոբելյան մրցանակի առաջին դափնեկիրն է եղել ֆիզիկայի բնագավառում։


== Ի պատիվ ==
Ռենտգենի անունով է կոչվում․ 

(6401) Ռենտգեն (անգլ.՝ Roentgen), աստերոիդը
Ռենտգենիում (Rg), արհեստականորեն ստացված ռադիոակտիվ քիմիական տարը
Ռենտգեն արտահամակարգային չափման միավորը։


== Տես նաև ==
Ռենտգենյան ճառագայթներ
Ռենտգենակառուցվածքային վերլուծություն
Ռենտգենամետրիա
Ռենտգենատեխնիկա
Ռենտգենաբանություն
Ռենտգենագրություն
Ռենտգենյան խողովակներ


== Երկեր ==
Օ новом виде лучей, под ред․ и с примечаниями А․ Ф․ Иоффе, М․–Л․, 1933 (Ռենտգենի աշխատությունների ցանկ)։


== Գրականություն ==
Иоффе А․ Փ․, Вильгельм Конрад Рентген, «Природа», 1938, № 2
Иоффе А․ Փ․, Историческое значение открытия Рентгена, «Изв․ АН СССР․ Сер․ физическая», 1946, т․ 10, № 4․


== Ծանոթագրություններ ==
Անուշ (ֆիլմ, 1983)

Անվան այլ կիրառումների համար տե՛ս՝ Անուշ (այլ կիրառումներ)Անուշ, Արմեն Տիգրանյանի համանուն օպերայի էկրանավորումը, Հովհաննես Թումանյանի համանուն պոեմի մոտիվներով։ Նկարահանվել է 1983 թվականին ռեժիսոր Մարատ Վարժապետյանի կողմից։


== Սյուժե ==
Սարոն սիրահարված է Անուշին։ Նրա սերը փոխադարձ է, սակայն գյուղական մի հարսանիքի ժամանակ Սարոն կոխի է բռնվում Անուշի եղբոր՝ Մոսիի հետ։ Հակառակ ընդունված ավանդության՝ Սարոն գետին է զարկում ընկերոջը։ Մոսին երդվում է վրեժխնդիր լինել և քրոջն արգելում է տեսնվել Սարոյի հետ։


== Դերերում ==
Անուշ – Սաթենիկ Սահակյանց (երգում է Գոհար Գասպարյանը)
Սարո – Արա Մանուկյան (երգում է Տիգրան Լևոնյանը)
Մոսի – Վիգեն Չալդրանյան (երգում է Արշավիր Կարապետյանը)
քավոր – Հենրիկ Ալավերդյան
քույր – Մարիետա Անտոնյան


== Տես նաև ==
Անուշ (օպերա)
Անուշ (ֆիլմ, 1930)


== Ծանոթագրություններ ==


== Արտաքին հղումներ ==
Ֆիլմը kino-teatr.ru կայքում (ռուս.)
Ֆիլմը kinopoisk.ru կայքում (ռուս.)
(3811) Կարմա

(3811) Կարմա (անգլ.՝ Karma), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 13-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,576057 ա. մ., առավելագույնը մոտենում է 2,2389 ա. մ. հեռավորության վրա և հեռանում 2,9132 ա. մ.։ Արեգակի շուրջ մեկ ամբողջական պտույտ է կատարում 1510,19 երկրային օրվա ընթացքում, իր ուղեծրով շարժվելով միջինում 0,238381 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3811) Կարմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոօլխովկա (Կաշարսկի շրջան)

Նովոօլխովկա (ռուս.՝ Новоольховка), գյուղ Ռուսաստանի Ռոստովի մարզի Կաշարսկի շրջանում։ Մտնում է Կիևսկի գյուղական համայնքի կազմի մեջ։